माउंट आबू में डेढ़ माह पहले लापता पर्यटक का जंगल में मिला पर्स
आबूरोड. माउंटआबू पर्वत घूमने आए एक पर्यटक के गत अक्टूबर माह से गुमशुदगी के बाद उसका पर्स मिला है। यह पर्यटक गत 20 अक्टूबर से लापता है। जानकारी के अनुसार गत 20 अक्टूबर को माउंट आबू आए पूना निवासी शून बिग्रेंजा के यहां लापता हो गया था। रिपोर्ट के बाद पुलिस सीआरपीएफ डॉग स्क्वायड ने संबंधित इलाके का चप्पा चप्पा छान मारा था, लेकिन पर्यटक का पता नहीं लग सका। बुधवार को जंगल लकड़ी लेने गए लोगों को पर्यटक का पर्स मिला, जिसे उन्होंने पुलिस का सौंप दिया। आबूरोड से माउंट आबू जाने वाले रास्ते पर आरना हनुमान जी के कुछ आगे एक होटल है। जिसके पीछे के जंगलों में यह पर्स मिला है। माउंट आबू थाना सीआई सज्जनसिंह ने बताया कि यह पर्स जंगल गए लोगों को मिला है, लेकिन अब तक व्यक्ति के बारे में कोई जानकारी नहीं मिल सकी है। इस आधार पर जांच जारी है।
bho_Deva hin_Deva